b'\n_START_ARTICLE_\nDrago Mislej - Mef\n_START_SECTION_\n\xc5\xbdivljenjepis\n_START_PARAGRAPH_\nDrago Mislej se je 16. oktobra 1950 rodil v Postojni. Njegov o\xc4\x8de, ki izvira iz Velikega polja pri Vrab\xc4\x8dah, je bil avtomehanik in soustanovitelj podjetja Transavto Postojna. Njegova mati Ljudmila, ki izvira Orehka pri Postojni je bila nekdanja iterniranka Ravensbruecka. Zaradi o\xc4\x8detovega poklica je bil tudi sam mo\xc4\x8dno povezan z avtomobili in postal eden prvih mladih gokart voznikov pri nas, bil pa je tudi uspe\xc5\xa1en \xc5\xa1portnik. V mladosti se je ukvarjal tudi z nogometom in igral v klubih kot so Koper, Piran, Postojna, Pivka in Ga\xc5\xbeon._NEWLINE_V doma\xc4\x8di Postojni je zaklju\xc4\x8dil gimnazijo, v Ljubljani pa je dokon\xc4\x8dal \xc5\xa1tudij novinarstva. Prakso je za\xc4\x8del na radiu Koper/Capodistria, kjer se je po koncu voja\xc5\xa1kega roka tudi zaposlil najprej kot novinar informativnega programa, nato pa kot urednik mladinske redakcije. Od tam je presedlal na koprsko televizijo, najprej kot urednik slovenskega programa, zatem pa kot odgovorni urednik televizije._NEWLINE_Kasneje je \xc5\xa1tiri leta direktor in urednik \xc4\x8dasopisa primorske novice. Ko je od\xc5\xa1el je z nekaj prijatelji soustanovil izolski tednik Mandra\xc4\x8d, kjer bil direktor, urednik in novinar. Danes Mef \xc5\xbeivi v Izoli.\n_START_SECTION_\nNagrade\n_START_PARAGRAPH_\n5. novembra 2017 je v oddaji Vikend paket na nacionalni televiziji s strani 7-\xc4\x8dlanske komisije, ki je predsedoval Slavko Hren, iz rok predsednika programskega sveta RTVS Cirila Ba\xc5\xa1kovi\xc4\x8da prejel Je\xc5\xbekovo nagrado.'